Hoekom die elektriese toekoms piekfyn isDie Porsche Taycan. (Foto: Verskaf) Ons motorjoernaliste is voorwaar bederf. Ons ry alewig met die nuutste, beste vuurvreter motors. Dit is voorwaar die lekkerste beroep in die wêreld, maar dan en wan kom ŉ spesifieke motor oor ŉ mens se pad wat die wêreld in perspektief plaas. Ek is nog altyd ŉ liefhebber van elektriese motors. Ek is nie in die kamp van mense wat sê dit sal nooit werk nie omdat beurtkrag en langafstandreise dit bykans onmoontlik maak nie. Ek dink eerder ŉ mens raak jou gekose ryding gewoond. As jy ŉ enkelkajuitbakkie besit, kan jy nie vier passasiers laai nie. As jy ŉ motorfiets het, hou jy die weer dop; dieselfde geld vir ŉ elektriese motor. Dit is egter glad nie met dié Porsche Taycan ŉ kwessie nie – kom ek verduidelik hoekom. Ek het oor my drie dae met die Taycan 484 km gery. Ek het 22,8 kWh/100 km gehandhaaf. Dit is ŉ reikafstand van 404 km op die Taycan se battery – en ek het die Taycan soos ŉ Porsche gery, nie ŉ elektriese skoeter nie. So, hier sit ons met ŉ kar wat min of meer lyk soos ŉ ander Porsche – die Panamera. So geen vlieënde piering stories hier nie. Die binneruim is fantasties. Dit is skoon, eenvoudig, luuks en duursaam. Die paneelbord en inligtingstelsels werk soos met enige ander Porsche. Wat dan van die motor? Dié spesifieke Taycan is die intreemodel. Daar is een elektriese motor wat 300 kW en 345 Nm bied. Hy sal 100 km/h haal in 5,4 sekondes en sal aanhou tot 238 km/h. Dis puik. Wat meer indrukwekkend is, is die verbruik as jy ŉ bietjie in die verkeer ry. Ek’t van Sandton tot by my huis in Pretoria gery, 16:00 die middag in matige verkeer. Dit was 57,7 km en ek het 11,6 kWh/100 km gebruik. Dit is ŉ reikafstand nader aan 800 km. Jaaaa, dit is die afdraande-been van die roete, maar dis steeds indrukwekkend. (Foto: Verskaf) Op die pad toer die Taycan soos ŉ ware GT. Dit is gemaklik, sterk en tjoepstil. Die Taycan vreet letterlik die myle op. Ek het ŉ app op my foon geïnstalleer, PlugShare, wat vir jou al die laai-infrastruktuur naby jou gee. Indien jy ver van die huis af gaan wees, kan jy op ŉ laaier kliek en sien of hy reeds beset is, hoe sterk hy is en dies meer. Die Porsche Taycan gaan vir 99% van die tyd nie openbare infrastruktuur nodig hê nie. As mens ŉ Taycan , word ŉ sterk laaier wat ingesluit is by die prys, by jou huis geïnstalleer. Dan is dit soos jou selfoon. Laai hom in die motorhuis, en hou hom vol. Wanneer jy oor die land heen reis is die netwerk voorwaar al lekker sterk. Daar is al ver oor die 200 laaistasies landwyd. ŉ Mens beplan jou roete daar om en laai terwyl jy eet. Die Taycan sal waarskynlik twee keer moet laai tussen Johannesburg en Kaapstad – nie sleg nie. Ek dink wel dat dié tipe klant ook ŉ petrolmotor sal besit vir dié tipe reistogte. Wat beteken dit egter vir die toekoms? Elektriese motors is lieflik om mee saam te leef. Hul loop laat dit klap, en die slegte eienskappe is besig om teen ŉ goeie pas te verdwyn. Die regering is glo besig om te kyk na die belasting op elektriese motors; so dit sal goedkoper word. Daar is egter een punt wat die beste van als is. Hoe meer elektriese motors daar in die wêreld is, hoe langer hou die gewone brandstof soos petrol, vir voertuie soos ŉ GT3 – wat slegs kan voortbestaan as motors soos die Taycan bestaan. Die Taycan is maklik om op te som. Die intreemodel is gemaklik. Die Turbo S is blitsvinnig en snol van 0-100 km/h in 2,8 sekondes. Dis berserk. Dié tegnologie sal al meer bekostigbaar en toeganklik word. Ek kan nie wag nie, maar vir dié wie se sakke diep genoeg is, gaan toetsbestuur ŉ Taycan – dis ŉ belewenis. Die reeks lyk só: Topspoed 230 km/h Topspoed 250 km/h Topspoed 260 km/h Topspoed 260 km/h Die reeks word gedek deur ŉ 2 jaar/onbeperkte km-waarborg en 3 jaar/100 000 km‑ omvattende instandhoudingsplan. Hier is al die volle elektriese motors tans is Suid-Afrika beskikbaar: Topspoed 150 km/h 8 jaar/100 000 km-batterywaarborg 5 jaar/100 000 km- omvattende instandhoudingsplan Topspoed 160 km/h 8 jaar/100 000 km-batterywaarborg 5 jaar/ 100 000 km- omvattende instandhoudingsplan Topspoed 200 km/h 8 jaar/160 000 km-batterywaarborg 5 jaar/100 000 km- omvattende instandhoudingsplan